b'\n_START_ARTICLE_\nAgern\n_START_PARAGRAPH_\nAgern er egens frugter.\n_START_SECTION_\nErn\xc3\xa6ring\n_START_PARAGRAPH_\nAgern er spiselige, men bitre p\xc3\xa5 grund af et h\xc3\xb8jt indhold af tannin (garvesyre). Energiindholdet er 2100 kJ pr. 100 gram. Et agern best\xc3\xa5r af 6\xc2\xa0% vand, 54\xc2\xa0% kulhydrat, 8\xc2\xa0% protein og 32\xc2\xa0% fedt og indeholder meget kalk og fosfor._NEWLINE_Mange dyr spiser gerne agern, eksempelvis r\xc3\xa5dyr, egern og vildsvin. Agern er dog giftige for nogle dyr, bl.a. heste.\n_START_SECTION_\nEtymologi\n_START_PARAGRAPH_\nOrdet agern g\xc3\xa5r tilbage til gammeldansk akarn, hvilket svarer til oldislandsk akarn. Ordet er besl\xc3\xa6gtet med engelsk acorn, norsk \xc3\xa5korn og tysk Ecker. Det germanske ord kan spores tilbage til et indoeurop\xc3\xa6isk ord, der formentlig bet\xc3\xb8d frugt eller b\xc3\xa6r.'